MS «Costa Concordia»

**MS «Costa Concordia»** var et cruiseskip som tilhørte det italienske rederiet Costa Crociere. Skipet tilhørte Concordiaklassen og var med  registertonn det største italienskregistrerte cruiseskip da det ble tatt i bruk. Om kvelden 13. januar 2012 gikk skipet på grunn utenfor øya Giglio i Middelhavet og fikk 80 graders slagside like utenfor havnen Giglio Porto. 32 personer omkom i forliset.

## Forliset
Ifølge ferdsskriveren gikk MS «Costa Concordia» på grunn på revet Le Scole 13. januar 2012 klokken 21:58 lokal tid. Skipet var da ved Giglio etter å ha seilt fra Civitavecchia vest for Roma samme kveld. Det var begynnelsen på et énukes cruise som skulle gå til Savona, Marseille, Barcelona, Palma, Tunis og Palermo. Ifølge kystvakten var det  passasjerer og en besetning på  om bord. Det tok over seks timer å evakuere skipet, selv om det ikke skal kunne ta mer enn 30 minutter. Det gikk også over én time fra grunnstøtingen til det ble gitt ordre om evakuering. Dette resulterte i at 32 personer omkom, den siste av dem ble funnet først 3. november 2014.

Kaptein Francesco Schettino ble i 2015 dømt til 16 års fengsel for uaktsomt drap, for å ha forårsaket havariet og for å ha forlatt skipet mens det fremdeles var passasjerer om bord. Kapteinen hadde ved en tidligere anledning manøvrert skipet i høy hastighet svært nær kysten i en hilsningsmanøver, og han hevdet at han hadde blitt beordret av rederiet om å gjøre det igjen. Fem andre ansatte ble også dømt i saken.

## Hevingen
Arbeidet med hevingen av skipet ble iverksatt 12. februar 2012 med fjerning av tungoljen som var ombord. 17. september 2013 ble skipet rettet opp igjen fra slagsiden. Det skjedde etter over ett års forberedelser. Flottører (sponsons) ble festet til skipet for å heve det fra bunnen og få det til flyte for bortfrakting.

1. februar 2014 mistet en spansk dykker livet under arbeidet med hevingen.

23. juli 2014 ble skipet tauet til Genova for opphugging. Arbeidet med opphuggingen ble ferdigstilt i juli 2017. Den endelige kostnaden for hevingsoperasjonen ble estimert til 1,2 milliarder dollar.

## Bilder

Fil:Collision of Costa Concordia 27.jpg|MS «Costa Concordia» med slagside
Fil:Collision of Costa Concordia DSC4191.jpg|Det skadde skroget under vannlinjen
Fil:Collision of Costa Concordia, rock impact.jpg|En stor stein sitter fast i skroget
Fil:Location of Costa Concordia cruise-ship disaster (13-1-2012).png|Skipets bevegelser etter grunnstøtingen
Fil:Costa Concordia map 13-1-2012.png|Ruten til MS «Costa Concordia»
Fil:Costa-Concordia-with-caissons-july-2013.JPG|MS «Costa Concordia» med påmonterte sponsoner som forberedelse til hevingen av skipet
Fil:Costa Concordia View from plane cropped.JPG|Flyfoto av skipsvraket
Fil:Costa Concordia map 13-1-2012.svg|Lokasjonen for forliset
Fil:Costa Concordia parbuckling 18.jpg|Fra hevingen av skipet 17. september 2013


## MS «Costa Concordia» i media
### Dokumentarer
* 2012: *Terror at Sea: The Sinking of the Costa Concordia* (Channel 4)
* 2012: *Inside Costa Concordia: Voices of Disaster* (National Geographic Channel)
* 2012: *The Sinking of the Concordia: Caught on Camera* (Channel 4)
* 2013: *Costa Concordia Disaster: One Year On* (National Geographic Channel)
* 2013: *Costa Concordia: The Whole Story* (Discovery Channel)
* 2014: *Cruise Ship Down: Saving Concordia* (Smithsonian Channel)
* 2014: *Raising the Costa Concordia* (National Geographic Channel)

### Bøker
* 
* 
* 

## Referanser


## Eksterne lenker
* 
* 
*  «Costa Concordia»-forliset hos NRK
*  Costa Concordia: What happened hos BBC News